Maaeluministri xx.04.2022 määrus nr xx

„Põllumajandusettevõtjate tulemuslikkuse parandamise investeeringutoetus Maaeluministeeriumi hallatavale riigiasutusele“

Lisa

|  |  |  |  |
| --- | --- | --- | --- |
| **TAOTLUSE HINDAMISE KRITEERIUMID** | | | |
| 1. **Sotsiaalmajanduslikud hindamiskriteeriumid** | | | |
|  | **Hindamiskriteerium** | **Kriteeriumi kirjeldus/alakriteeriumid** | **Hindepunktid** |
| **1.1** | Taotleja tegeleb põllumajandusliku tegevusega | Taotleja taotluse esitamisele vahetult eelnenud majandusaasta põllumajanduslike toodete müügitulu oli vahemikus  500 000 – 700 000 eurot  700 000,01 – 900 000 eurot  900 000,01 – 1 100 000 eurot | 1  2  3 |
| **1.2** | Taotleja tegeleb teadus- ja arendustegevusega[[1]](#footnote-1) | Taotleja on taotluse esitamisele vahetult eelnenud majandusaastal osalenud kohalikus teadus- ja arendustegevuse projektis[[2]](#footnote-2) | 2 |
| Taotleja on taotluse esitamisele vahetult eelnenud majandusaastal osalenud rahvusvahelises teadus- ja arendustegevuse projektis[[3]](#footnote-3) | 3 |
| **1.3** | Taotleja panustab põllumajandusvaldkonna arengusse | Taotleja on taotluse esitamisele vahetult eelnenud majandusaastal osalenud arendustegevuses[[4]](#footnote-4) või koostööprojektis vähemalt ühes põllumajandusvaldkonnas | 2 |
| Taotleja on taotluse esitamisele vahetult eelnenud majandusaastal osalenud arendustegevuses või koostööprojektis rohkem kui ühes põllumajandusvaldkonnas | 3 |
| **Sotsiaalmajanduslike hindamiskriteeriumite hindepunktid kokku** | | | **9** |
|  | | | |
| 1. **Keskkonnaeesmärkide täitmisesse panustamise hindamiskriteeriumid** | | | |
|  | **Hindamiskriteerium** | **Kriteeriumi kirjeldus/alakriteeriumid** | **Hindepunktid** |
| **2.1** | Taotleja on mahetootja[[5]](#footnote-5) või sertifitseeritud seemne tootja[[6]](#footnote-6) |  | 2 |
| **2.2** | Taotleja teeb investeeringu sellise kuivati ostmiseks või ehitamiseks või sellise katla või põleti ostmiseks ja paigaldamiseks, mis kasutab küttena bioloogiliselt taastuvaid või vähem CO2-heidet tekitavaid energiaallikaid[[7]](#footnote-7) | Taotleja teeb investeeringu sellise kuivati ostmiseks või ehitamiseks või sellise katla või põleti ostmiseks ja paigaldamiseks, mis kasutab küttena bioloogiliselt taastuvaid või vähem CO2-heidet tekitavaid energiaallikaid | 4 |
| Taotleja, kes on sertifitseeritud seemne tootja[[8]](#footnote-8), teeb investeeringu sellise kuivati ostmiseks või ehitamiseks või sellise katla või põleti ostmiseks ja paigaldamiseks, mis kasutab küttena ainult bioloogiliselt taastuvaid või vähem CO2-heidet tekitavaid energiaallikaid | 6 |
| **2.3** | Taotleja teeb investeeringu katmikala vee kokkuhoidu või energiasäästu parendamiseks[[9]](#footnote-9) | Taotleja teeb investeeringu katmikala vee kokkuhoidu ja taaskasutamist võimaldava niisutussüsteemi ehitamiseks | 3 |
| Taotleja teeb investeeringu katmikala energiasäästu parendamiseks | 1 |
| **Keskkonnaeesmärkide täitmisesse panustamise hindamiskriteeriumite hindepunktid kokku** | | | **11** |
|  | | | |
| 1. **Majanduslikud hindamiskriteeriumid** | | | |
|  | **Hindamiskriteerium** | **Kriteeriumi kirjeldus/alakriteeriumid** | **Hindepunktid** |
| **3.1** | Taotleja, kes kavandab toetatavaid tegevusi suuremas mahus | Omaosaluse osakaal toetatava tegevuse abikõlblike kulude maksumuses on  20–30%  30,01–40%  üle 40,01% | 1  2  3 |
| **3.2** | Taotleja teeb investeeringu elektrigeneraatori ostmiseks |  | 1 |
| **Majanduslike hindamiskriteeriumite hindepunktid kokku** | | | **4** |
|  | | | |
| 1. **Suuremale koostööle suunatuse hindamiskriteerium** | | | |
|  | **Hindamiskriteerium** | **Kriteeriumi kirjeldus/alakriteeriumid** | **Hindepunktid** |
|  | Taotleja kuulub klastrisse või koostöövõrgustikku[[10]](#footnote-10) |  | 2 |
| **Suuremale koostööle suunatuse hindamiskriteeriumi hindepunktid kokku** | | | **2** |
|  | | | |
| **Hindamiskriteeriumite maksimaalne hindepunktide summa** | | | **26** |
| **Hindamiskriteeriumite minimaalne hindepunktide summa (15% maksimaalsest hindepunktide summast)** | | | **4** |

1. Teadus- ja arendustegevus peab vastama teadus- ja arendustegevuse korralduse seaduses sätestatule. Hindamiskriteeriumi täitmist tõendab asjakohane leping. [↑](#footnote-ref-1)
2. Kohalikuks teadus- ja arendustegevuse projektiks loetakse projekti, mis vastab teadus- ja arendustegevuse korralduse seaduses sätestatule ning milles osalevate poolte asukohariigiks on Eesti. Hindamiskriteeriumi täitmist tõendab asjakohane leping. [↑](#footnote-ref-2)
3. Rahvusvaheline teadus- ja arendustegevuse projektiks loetakse projekti, mis vastab teadus- ja arendustegevuse korralduse seaduses sätestatule ning milles osalevate poolte asukohariigiks on eri riigid. Hindamiskriteeriumi täitmist tõendab asjakohane leping. [↑](#footnote-ref-3)
4. Arendustegevuseks põllumajandusvaldkonnas loetakse pikemaajalist projekti, mille fookuseks on konkreetne põllumajandusvaldkond ja mille eesmärk on kaasa tuua muutus selles põllumajandusvaldkonnas. Näiteks on tehtud koostööprojekt teraviljakasvatuse või piimatootmise valdkonnas. Hindamiskriteeriumi täitmist tõendab asjakohane leping või muu dokument. [↑](#footnote-ref-4)
5. Taotleja peab olema tunnustatud mahepõllumajanduse seaduse alusel või taotleja on esitanud esmakordse tunnustamise taotluse mahepõllumajanduse seaduse alusel ja on alustanud mahepõllumajandusele üleminekut. [↑](#footnote-ref-5)
6. Sertifitseeritud seemne tootjaks loetakse taotleja, kes on tootnud taotluse esitamisele vahetult eelnenud kalendriaasta jooksul vähemalt ühe sertifitseeritud seemne partii. Jooksval kalendriaastal vaadeldakse sertifitseeritud seemne partii tootmist taotlusvooru alguspäevale vahetult eelnenud kuu viimase päeva seisuga. [↑](#footnote-ref-6)
7. Vähem CO2-heidet tekitavateks energiaallikateks loetakse bio- ehk rohegaas (CBM), maagaas (CNG), vedeldatud maagaas (LNG) ja vedelgaas (LPG). [↑](#footnote-ref-7)
8. Sertifitseeritud seemne tootjaks loetakse taotleja, kes on tootnud taotluse esitamisele vahetult eelnenud kalendriaasta jooksul vähemalt ühe sertifitseeritud seemne partii. Jooksval kalendriaastal vaadeldakse sertifitseeritud seemne partii tootmist taotlusvooru alguspäevale vahetult eelnenud kuu viimase päeva seisuga. [↑](#footnote-ref-8)
9. Parendamiseks loetakse ehitusseadustiku § 4 tähenduses ehitamist. [↑](#footnote-ref-9)
10. Taotleja on programmiperioodil 2007–2013 kuulunud klastrisse, mis on moodustatud majandus- ja kommunikatsiooniministri 13. augusti 2008. a määruse nr 71 „Klastrite arendamise toetamise tingimused ja kord“ alusel. Taotleja kuulub programmiperioodil 2014–2020 klastrisse, mis on moodustatud maaeluministri 26. augusti 2015. a määruse nr 84 „Innovatsiooniklastri toetus“ või ettevõtlusministri 15. mai 2015. a määruse nr 46 „Klastrite arendamise toetamise tingimused ja kord“ alusel. Hindamiskriteeriumi täitmist tõendab asjakohane leping või muu dokument. [↑](#footnote-ref-10)